**Ministru kabineta noteikumu projekta
„Noteikumi par akcīzes nodokļa nodrošinājumiem" sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Likuma „Par akcīzes nodokli” 32.panta sestā daļa, Alkoholisko dzērienu aprites likuma 3.panta sestā daļa.Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai uzdevums Nr.0.30. „Uzlabot Valsts ieņēmumu dienesta Padziļinātās sadarbības programmu un palielināt priekšrocības tās dalībniekiem, tai skaitā vērtēt citu institūciju iesaisti programmā”.Ministru prezidenta Māra Kučinska 2017.gada 9.augusta rezolūcija Nr.12/2017-JUR-156. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai samazinātu administratīvo slogu akcīzes preču apritē iesaistītajiem komersantiem un noteiktu skaidru un pārskatāmu nodrošinājumu noteikšanas un izmantošanas kārtību, ir sagatavots Ministru kabineta noteikumu projekts „Noteikumi par akcīzes nodokļa nodrošinājumiem” (turpmāk – noteikumu projekts), kuram stājoties spēkā, zaudēs spēku Ministru kabineta 2010.gada 30.marta noteikumi Nr.302 „Noteikumi par akcīzes nodokļa nodrošinājumiem” (turpmāk – noteikumi Nr.302).Noteikumu projekts izstrādāts, ņemot vērā to, ka izmaiņu apjoms pārsniedz pusi no spēkā esošo Ministru kabineta 2010.gada 30.marta noteikumu Nr.302 „Noteikumi par akcīzes nodokļa nodrošinājumiem” normu apjoma saskaņā ar Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punkta nosacījumiem.Noteikumi Nr.302 nosaka maksimāli iespējamo akcīzes nodokļa parāda apmēru. Tādējādi tiek ierobežoti komersantu veikto darbību ar akcīzes precēm apjomi un kavēta akcīzes preču aprites vides sekmīga attīstība. Ņemot par piemēru Igaunijā administrēto akcīzes nodokļa nodrošinājuma piemērošanas sistēmu, kuras ietvaros akcīzes preču apritē iesaistītie dalībnieki tiesīgi brīvi noteikt plānotos darbības apjomus ar akcīzes precēm, nepieciešams mainīt esošo nodrošinājuma piemērošanas kārtību, kas būtu orientēta uz klientu vajadzību īstenošanu. Proti, noteikumu projektā ietvertā kārtība paredz, ka akcīzes preču apritē iesaistītie dalībnieki atbilstoši plānotajai darbības kapacitātei varēs izvēlēties maksimālo iespējamo akcīzes nodokļa parāda apmēru viena taksācijas perioda ietvaros, savukārt Valsts ieņēmumu dienests noteiks iesniedzamo vispārējā nodrošinājuma apmēru, samazinot komersantu izvēlēto maksimālo iespējamo akcīzes nodokļa parāda apmēru saskaņā ar nodrošinājuma samazināšanas kritērijiem.Saskaņā ar Ministru kabineta 2010.gada 30.marta noteikumos Nr.302 „Noteikumi par akcīzes nodokļa nodrošinājumiem” esošajiem nosacījumiem, uzņēmuma darbība netiek vērtēta pēc būtības, jeb maksimāli iespējamā akcīzes nodokļa parāda apmēra noteikšanā netiek ņemta vērā uzņēmuma darbība kopumā, bet gan tiek vērtēti atsevišķi darbības aspekti. Lai nodrošinātu vienlīdzīgus konkurences apstākļus akcīzes preču apritē iesaistītajiem komersantiem, nepieciešams diferencēt nodrošinājuma samazināšanas kritērijus – gan vispārīgus, kas attieksies uz visiem komersantiem neatkarīgi no to darbības veida, gan specifiskus – atkarībā no akcīzes preču veida, ar kuru tiks veiktas darbības, un atkarībā no veiktās komercdarbības statusa, piemēram, mazā alkoholisko dzērienu darītava.Ņemot vērā ka no 2010.gada vairākkārtīgi ir notikusi akcīzes nodokļa likmju palielināšana, akcīzes nodokļa vispārējā nodrošinājuma minimālais apmērs, kas noteikts noteikumos Nr.302, nav pietiekams. Lai segtu iespējamo akcīzes nodokļa parādu vienā taksācijas periodā tādā apmērā, kas nodrošinātu komersantu darbību, nepieciešams noteikt jaunu minimālo iesniedzamā nodrošinājuma apjomu. Ņemot vērā to, ka akcīzes nodokļa vispārējā nodrošinājuma minimālais apmērs darbībām ar tabakas izstrādājumiem tika pārskatīts un paaugstināts no 14 220 *euro* līdz 500 000 *euro* ar 2015.gada 8.decembra Ministru kabineta noteikumiem Nr.690 „Grozījumi Ministru kabineta 2010.gada 30.marta noteikumos Nr.302 „Noteikumi par akcīzes nodokļa nodrošinājumiem””, noteikumu projektā tas netiek paaugstināts, jo pašreiz nodrošina komersantu iespējamā akcīzes nodokļa parāda segšanu vienā taksācijas periodā.Lai novērstu situāciju, ka mainoties akcīzes preču aprites apstākļiem, Valsts ieņēmumu dienests (turpmāk – VID) nevar pieņemt katrai situācijai atbilstošu lēmumu, bet vienlaikus saglabātu stingru kontroles principu, nepieciešams mainīt kārtību, kādā VID var apturēt, aptur, var anulēt, anulē akcīzes nodokļa vienreizējā un vispārējā nodrošinājuma apliecības.Noteikumu projekts kopumā paredz:* jaunu akcīzes nodokļa vispārējā nodrošinājuma apmēra izvērtēšanas kārtību, kuras ietvaros VID var samazināt komersanta izvēlēto maksimālo iespējamo akcīzes nodokļa parāda apmēru viena taksācijas perioda ietvaros un noteikt iesniedzamo vispārējā nodrošinājuma apmēru;
* diferencētus nodrošinājuma samazināšanas kritērijus, kas pēc to būtības attiecas gan uz visiem komersantiem, gan uz atsevišķiem akcīzes preču darbības veidiem un komercdarbības statusiem;
* jaunas iesnieguma formas akcīzes nodokļa vispārējā un vienreizējā nodrošinājuma apliecību saņemšanai, pārreģistrācijai un anulēšanai, aizpildot strukturētu veidlapu elektroniskās deklarēšanas sistēmā;
* jaunus akcīzes nodokļa vispārējā nodrošinājuma minimālos apmērus atbilstoši spēkā esošajām akcīzes nodokļa likmēm;
* jaunu kārtību, kādā VID var apturēt, aptur, var anulēt, anulē akcīzes nodokļa vienreizējā un vispārējā nodrošinājuma apliecības.

Vienlaikus, lai ar jauno izmaiņu spēkā stāšanos akcīzes preču tirgus dalībniekiem neradītu pārmērīgu administratīvo slogu, noteikumu projekta noslēguma jautājumi paredz, ka līdz noteikumu projekta spēkā stāšanās brīdim uz nenoteiktu laiku izsniegtās akcīzes nodokļa vispārējā nodrošinājuma apliecības būs spēkā līdz 2018.gada 31.decembrim, savukārt līdz 2017.gada 31.decembrim:* komersantiem izsniegtās akcīzes nodokļa vispārējā nodrošinājuma apliecības būs spēkā līdz tajās norādītajam derīguma termiņa beigām;
* kredītiestādēm un apdrošināšanas sabiedrībām piešķirtais nodrošinātāja statuss būs spēkā arī pēc šo noteikumu spēkā stāšanās.
 |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmēs nodokļu maksātājus, kuriem izsniegtas speciālās atļaujas (licences) apstiprināta noliktavas turētāja, reģistrēta saņēmēja un nosūtītāja darbībai, kā arī īslaicīgi reģistrētus saņēmējus, nosūtītājus un personas atbilstoši likuma „Par akcīzes nodokli” 23.panta septiņpadsmitajai daļai un 26.panta pirmajai daļai.Saskaņā ar Valsts ieņēmumu dienesta rīcībā esošo informāciju, komersantu skaits, kuriem ir izsniegtas nodrošinājuma apliecības:* noliktavas turētāja darbībai, sasniedz 255;
* reģistrēta saņēmēja darbībai, sasniedz 6;
* reģistrēta nosūtītāja darbībai, sasniedz 7;
* citas personas darbībai, sasniedz 2;
* īslaicīgi reģistrēta saņēmēja darbībai, sasniedz 18.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz noteikt jaunus akcīzes nodokļa vispārējā nodrošinājuma minimālos apmērus atbilstoši pašreiz spēkā esošajiem akcīzes nodokļa likmju lielumiem, lai nodrošinātu iespējamā akcīzes nodokļa parāda segšanu viena taksācijas perioda ietvaros.No visiem komersantiem, kuriem ir izsniegtas nodrošinājuma apliecības, akcīzes nodokļa nodrošinājums būs jāpalielina apmēram 75 komersantiem. Pārējiem komersantiem minimālais akcīzes nodokļa nodrošinājums jau šobrīd atbilst paredzamajam minimālajam nodrošinājuma apmēram. Noteikumu projekts noteiks jaunu akcīzes nodokļa vispārējā nodrošinājuma apjoma izvērtēšanas kārtību un noteikts jaunas iesnieguma formas akcīzes nodokļa vispārējā un vienreizējā nodrošinājuma apliecību saņemšanai, pārreģistrācijai un anulēšani, kas sekmēs vienlīdzīgākus konkurences apstākļus akcīzes preču apritē iesaistītajiem komersantiem un samazinās administratīvo slogu, jo iesniegumi būs automātiski aizpildāmi strukturētā veidā elektroniskajā deklarēšanas sistēmā. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar 2016.gadu | izmaiņas, salīdzinot ar 2016.gadu | izmaiņas, salīdzinot ar 2016.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nepieciešamo izmaiņu veikšanai Valsts ieņēmumu dienesta informācijas sistēmās 2017.gadā nepieciešams finansējums 37 458 *euro* apmērā, tai skaitā:* 26 042 *euro* izmaiņām Nodokļu informācijas sistēmā (NIS);
* 11 416 *euro* izmaiņām Elektroniskās deklarēšanas sistēmā (EDS).

 Izmaiņas Valsts ieņēmumu dienesta informācijas sistēmās nodrošinās Valsts ieņēmumu dienesta 2017.gadā piešķirtā budžeta ietvaros. |
|  |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
|  **VI. Sabiedrības līdzdalība un komunikācijas aktivitātes**  |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība par Noteikumu projekta izstrādi ir informēta, ievietojot informāciju Finanšu ministrijas un Valsts ieņēmumu dienesta tīmekļa vietnē.Noteikumu projektu paredzēts nosūtīt saskaņošanai nevalstisko organizāciju pārstāvjiem, kuri 2017.gada 18.aprīlī piedalījās Valsts ieņēmumu dienesta organizētajā Noteikumu projekta izskatīšanas sanāksmē. |
| 2. | Sabiedrības līdzdalība projekta izstrādē | 2017.gada 18.aprīlī Valsts ieņēmumu dienestā notika tikšanās ar Latvijas Vīnkopju un Vīndaru biedrības, Latvijas alkohola nozares asociācijas, Tabakas izstrādājumu ražotāju nacionālās asociācijas, Degvielas tirgotāju un ražotāju savienības pārstāvjiem, ar kuriem tika pārrunāta izstrādātā noteikumu projekta par akcīzes nodokļa nodrošinājumiem redakcija. |
| 3. | Sabiedrības līdzdalības rezultāti | Nevalstisko organizāciju administratīvā sloga mazināšanai izteiktie priekšlikumi tika ņemti vērā un iestrādāti noteikumu projektā.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nemaina Valsts ieņēmumu dienesta līdzšinējās funkcijas un uzdevumus, jaunu institūciju izveide nav nepieciešama, kā arī nav nepieciešama esošu institūciju likvidācija vai reorganizācija. |
| 3. | Cita informācija | Nav. |

Finanšu ministre D.Reizniece-Ozola

Bormanis 67120109

Janis.Bormanis@vid.gov.lv